ลงวิเคราะห์ผลตรวจเป็น ผิดปกติให้พบแพทย์ทางเดินอาหารไวรัสตับบี แปลว่าอะไรค่ะ แล้วผลค่าที่เป็นภาษาอังกฤษแปลว่าอะไรค่ะ
สวัสดีค่ะ หากผลการตรวจเลือด HBs antigen (HBsAg) = positive นั้น หมายความว่าพบการติดเชื้อเชื้อไวรัสตับอักเสบชนิดบีค่ะ ส่วน ECLIA เป็นชื่อของของเทคนิคที่ใช้ในการตรวจค่ะหากเพิ่งได้รับการตรวจพบว่ามีการติดเชื้อไวรัสตับอักเสบชนิดบีเป็นครั้งแรก แพทย์จะนัดตรวจอีก 6 เดือนต่อมา เนื่องจากผู้ที่เพิ่งติดเชื้อส่วนใหญ่ประมาณ 90% สามารถหายได้เองค่ะ คือร่างกายสามารถสร้างภูมิคุ้มกันต่อไวรัสตับอักเสบบีขึ้นมา ซึ่งในช่วงนี้ยังไม่ต้องมีการรักษาโดยการใช้ยาต้านไวรัสแต่อย่างใดค่ะ แต่หากอีก 6 เดือนต่อมายังคงตรวจพบเชื้อ และไม่มีภูมิคุ้มกันต่อเชื้อไวรัสตับอักเสบบี แปลว่ามีการติดเชื้อไวรัสตับอักเสบบีเรื้อรังค่ะ ซึ่งต้องดูแลรักษาต่อไปอย่างต่อเนื่องค่ะสำหรับการดูแลตนเองในระหว่างที่รอติดตามการตรวจซ้ำอีก ได้แก่ การงดเครื่องดื่มแอลกอฮอล์ทุกชนิด รวมถึงการสูบบุหรี่ พักผ่อนให้เพียงพอ ออกกำลังกายสม่ำเสมอ ไม่ซื้อยาและอาหารเสริมรับประทานเอง ลดอาหารที่มีไขมันสูง หลีกเลี่ยงอาหารที่เสี่ยงต่อการเป็นมะเร็งตับ เช่น ถั่วลิสง พริกแห้งที่อาจปนเปื้อนเชื้อรา เนื้อสัตว์ปิ้งย่างที่ไหม้เกรียม อาหารที่อาจใส่ดินประสิว เช่น ไส้กรอก เบคอน เนื้อเค็ม ปลาเค็ม ของหมักดอง แหนม อาหารสุกๆดิบๆ เช่น ปลาร้า นอกจากนี้แนะนำให้คนที่อยู่ใกล้ชิด เช่น คนในครอบครัวไปตรวจหาเชื้อไวรัสตับอักเสบบีด้วยค่ะ